OzLabs/hebrew-wiki-articles huggingface dataset:
קנצ'נג'נגה

קנצ'נג'נגה (בנפאלית: कञ्चनजङ्घा, בהינדית: कंचनजंघा, בשפת לימבו: סוואלונגמה SewaLungma) הוא ההר השלישי בגובהו בעולם. גובהו 8,586 מטר. ההר נמצא בתוך הפארק הלאומי קנצ'נדזונגה בגבול שבין מדינת סיקים שבהודו ונפאל כחלק מרכס ההימאליה, והוא ההר הגבוה ביותר בהודו.

עד שנת 1849 נחשב להר הגבוה בעולם, אולם מדידות שנעשו במיפוי הטריגונומטרי הגדול ב-1849 הכתירו את האוורסט כהר הגבוה, וקנצ'נג'נגה נדחק למקום השני. מאוחר יותר נקבע כי גם K2 גבוה ממנו.

לאחר מספר ניסיונות שלא עלו יפה להגיע לפסגה, ההר נכבש לראשונה על ידי מטפסי הרים מערביים כאשר ג'ורג' באנד, ג'ו בראון, טוני סטרית'ר (בריטניה) ונורמן הרדי (ניו זילנד) טיפסו עליו ב-25 במאי 1955. ככיבוד המסורת המקומית לא דרכו מטפסי ההרים על הפסגה עצמה, אלא עמדו מספר מטרים ממנה.

ההר כולל חמש פסגות:
#הפסגה הראשית
#המערבית יילונג קאנג' שגובהה 8,505 מטר
#המרכזית שגובהה 8,482
#הדרומית שגובהה 8,494
#קאנג'באצ'ן (Kangbachen) שגובהה 7,903

בשנת 2011 התרחשב באזור רעידת אדמה חזקה.

==קישורים חיצוניים==

* [http://wiki.imga.org.il/index.php?title=קנצ'נג'ונגה קנצ'נג'נגה באנציקלופדיית הטיפוס]
* 

קטגוריה:אסיה: הרים
קטגוריה:הודו: גאוגרפיה
קטגוריה:פסגות 8,000 המטרים
קטגוריה:הימלאיה
קטגוריה:הפסגות הגבוהות במדינתן
קטגוריה:סיקים
טוביה רביב

טוביה רביב (21 באוגוסט 1934 – 24 בינואר 2023) היה קצין צה"ל בדרגת אלוף-משנה, ששימש כמפקד חטיבה 600 במלחמת יום הכיפורים. בשנות ה-90 של המאה ה-20 עסק בחילוץ יהודי יוגוסלביה במהלך מלחמת האזרחים ביוגוסלביה.

==ביוגרפיה==
רביב נולד בעיר סובוטיצה שבצפון סרביה (אז ביוגוסלביה) בשנת 1934, ובגיל 4 התייתם מאביו. בתקופת השואה התחבא בזהות בדויה אצל משפחה נוצרית בכפר הונגרי. בדצמבר 1948 עלה לישראל ביחד עם אימו ואחיו. הצטרף עם עליית הנוער לקיבוץ הזורע ובהמשך התיישב במושב רשפון. במרץ 1952 התגייס לצה"ל ושירת בחיל השריון, היה לוחם וקצין בגדוד 82 של חטיבה 7. לאחר שחרורו שירת במילואים בגדוד 277 של חטיבה 27 (שהפך מאוחר יותר להיות גדוד 268 בחטיבה 670). במלחמת סיני נפצע באורח אנוש. לאחר המלחמה גויס מחדש לשירות קבע ושירת כראש לשכת מפקד גייסות השריון, חיים בר-לב, כמפקד פלוגת טנקים בגדוד 52, כמפקד קורס מפקדי טנקים, כראש לשכת ראש אג"ם במטכ"ל, וכמפקד גדוד 268 במלחמת ששת הימים שלחם עם אוגדת הפלדה בגזרת רצועת עזה וסיני.

בפעולת כראמה פיקד על גדוד 268 שהיה חלק מצוות הקרב של חטיבת הצנחנים 80, בפיקוד רפאל איתן. הכוח עליו פיקד בפעולה פעל באזור גשר דמיה, הסתבך בשקיעת כלים בנתיב ההתקדמות, היה נתון תחת אש במשך שעות רבות וסבל אבדות.

שימש סגן מפקד חטיבה 8, בספטמבר 1968 שימש סגן מפקד במבצע רביב, ב-1970 מונה לסגן מפקד חטיבה 401, ב-1971 קודם לדרגת אלוף-משנה ומונה להקים את חטיבה 600, עמה נלחם במלחמת יום הכיפורים. החטיבה פעלה תחת אוגדה 143 בפיקוד אריאל שרון. החטיבה נטלה חלק בקרבות באזור החווה הסינית; הן בתחילת המלחמה בקרבות באזור רכס "חמדיה" והן בזמן מבצע אבירי לב וספגה אבדות כבדות.

לאחר המלחמה שיקם את החטיבה, וב-1974 מונה למדריך בתחום השריון במכללה הבין-זרועית לפיקוד ולמטה. בשנים 1975 עד 1978 שירת כנספח צבאי בטורקיה. השתחרר משירות הקבע ב-1979.

בשנות ה-90 שימש רביב כראש משלחת הסוכנות היהודית להונגריה וליוגוסלביה והיה לו תפקיד מרכזי בחילוצם של יהודי יוגוסלביה בזמן מלחמת האזרחים שהתרחשה בה. הוא פרסם ספר בשם: "היוגוסלבים האחרונים" שמתעד את מבצע החילוץ.

בשנות ה-80 ניהל את סניף אשקלון של המשביר לצרכן.

נפטר ב-24 בינואר 2023.

==לקריאה נוספת==
* אילן כפיר ודני דור, בנתיבי האש: חטיבה 600 במלחמת יום הכיפורים, ידיעות ספרים, 2018.
* מנחם בן שלום, השעות: יומן מלחמה: חטיבה 600 במלחמת יום הכיפורים, מנחם ותמי בן שלום, 2019

==קישורים חיצוניים==

* 
* [https://archive.kippur-center.org/agranat-commission-testimonies/TuviaRaviv-1975-383-66.pdf עדות אל"ם טוביה רביב – מח"ט 600 אוגדה 143], באתר המרכז למלחמת יום הכיפורים
* 

==הערות שוליים==

קטגוריה:ישראלים ילידי יוגוסלביה
קטגוריה:ילדים בשואה: הונגריה
קטגוריה:ניצולי השואה
קטגוריה:עולים לאחר קום המדינה: 1948–1950
קטגוריה:רשפון: אישים
קטגוריה:מפקדי חטיבות במלחמת יום הכיפורים
קטגוריה:מפקדי חטיבה 600
קטגוריה:נספחים צבאיים ישראלים בטורקיה
קטגוריה:עובדי המשביר לצרכן
קטגוריה:אלופי-משנה בצה"ל
קטגוריה:ישראלים שנולדו ב-1934
קטגוריה:ישראלים שנפטרו ב-2023
קטגוריה:חיילי חטיבה 7
קטגוריה:חיילי חיל השריון במלחמת סיני
מלוח'יה

מלוח'יה היא מאכל המורכב מנזיד עלים צעירים של מלוכיה נאכלת וסוגים משתנים של בשר. בדרך כלל מוגשת מלוח'יה מלווה באורז לבן. מקורה במצרים שם היא נחשבת ל"מאכל לאומי" והיא מוכרת גם בישראל במטבחם של יהודים יוצאי מצרים.

את המאכל מתקינים מעלים צעירים של מלוכיה נאכלת שהופרדו מגבעוליהם ונרחצו. את העלים קוצצים בעזרת סכין קמורה בעלת שתי ידיות עץ המכונה "מח'ראטה" ומוסיפים לסיר שבושל בו בשר כגון עוף, בקר, כבש, ארנבת או סוגי בשר אחרים. המרק כולל גם תערובת תבלינים שטוגנה בנפרד המכונה "תקלייה" (מבוטא: תַאְלִיַיה. כוללת בדרך כלל שום כתוש וזרעי כוסברה טחונים).

העיסוק הרב סביב הכנת המלוח'יה ומראהו הרירי והירוק של המאכל המוכן יצרו סביבה פולקלור משל עצמה הניכר בסיפורים ובמעשיות על הכנתה ועל תגובתם הראשונה של אלו שהמאכל זר להם.

==היסטוריה==
עלי מלוכיה נאכלת לאחר שהופרדו מהגבעולים וסכין מחראטהמלוח'יה (מערבית: ملوخي) הוא שיבוש של המונח הערבי "מלוּכּי" (ملوكي של המלכים) המתאר את יחוסו המוזר של המאכל הנחשב לתאווה הראויה למלכים ובאותה עת גם מזון העניים, שכן הצמח ממנו מורכב המאכל צומח בר ואין קושי ללקטו בעונה.

אזכורים ראשונים למאכלים עשויים מלוכיה נאכלת נמצאים כבר בספר איוב תחת השם תָּפֵל עם ציון חוסר התוחלת באכילתה ללא תבלינים, שכן אז חסרה היא טעם: , ואולי היא גם החָצִיר ממצרים שהתגעגעו אליו בני ישראל מעת שיצאו ממצרים .

ההיסטוריון המצרי אל-מקריזי (المقريزى, 1364 - 1442) תיאר כיצד בשנת 1004 (395 ללוח המוסלמי) אסר הח'ליף אל-חאכם באמר אללה אכילת מלוח'יה מכיוון שזו הייתה אהובה על אויבה הגדול של השיעה, מועאויה בן אבי סופיאן, מייסדה של שושלת בית אומיה. אלו שנתפסו אוכלים מלוח'יה הולקו והוצעדו לראווה ברחובות. אכילת מלוח'יה הותרה מחדש רק לאחר 23 שנים, בשנת 418 ללוח המוסלמי. מכיוון שדרוזים מקדשים את אל-חאכם באמר אללה, אכילה מלוח'יה בקרבם אסורה עד עצם היום הזה.

המלוח'יה מוזכרת בסיפורי אלף לילה ולילה כדימוי לעגני למראה של אחת הדמויות, המושוות למלוח'יה ירודה באיכותה: .

== ראו גם ==
* המטבח המצרי
* מלוכיה
* נסים זוהר

== לקריאה נוספת ==
* נסים קריספיל, ילקוט הצמחים, יערה, עמ' 660–667, 1988

== קישורים חיצוניים ==

* 
* שבר כלי, [http://stage.co.il/Stories/533359 חשדהו וכבדהו], סיפור קצר על מלוח'יה באתר "במה חדשה".
* Khalid, [http://baheyeldin.com/egypt/molokheya-an-egyptian-national-dish.html Molokheya: an Egyptian National Dish], The Baheyeldin Dynasty
* [https://www.bbc.com/travel/article/20210802-a-superfood-fit-for-a-pharaoh A superfood fit for a pharaoh] - מאתר ה-BBC

קטגוריה:ערכים שבהם תבנית בריטניקה אינה מתאימה
קטגוריה:המטבח הים-תיכוני
קטגוריה:המטבח המצרי
קטגוריה:מרקים
קטגוריה:מאכלים לאומיים
קטגוריה:המטבח המזרח-תיכוני
Remote Procedure Call

מבט כולל על RPC
הפעלת פרוצדורות מרוחקות (באנגלית: Remote Procedure Call או RPC) היא טכנולוגיה לתקשורת בין יישומים המאפשרת לתוכנית מחשב להפעיל פרוצדורה במרחב כתובות אחר (בדרך כלל במחשב אחר) באופן שקוף, כלומר ללא צורך ביישום פרטני של פרוטוקול התקשורת. באמצעות RPC מפתח התוכנה יכול לכתוב את אותו הקוד בין אם הוא רץ מקומית על המחשב המריץ אותו או על מחשב מרוחק ברשת.

באמצעות RPC ניתן לממש תקשורת שרת לקוח, כך שהלקוח מפעיל על השרת את הפונקציה הרצויה תוך העברת הפרמטרים הנדרשים וממתין ממנו לקבלת התשובה, שבמרבית הפעמים עד לקבלתה הלקוח לא יכול להמשיך בפעולתו. 

הבדל משמעותי בין הרצת הפונקציה מקומית לבין הרצתה באופן מרוחק הוא היכולת להבין את תוצאת פעולתה במידה של תקלה ברשת. אם הפונקציה נכשלה בהרצתה מרחוק, המחשב המקומי לא יכול לדעת האם היא בוצעה או לא. אם הפונקציה אידמפוטנטית (כלומר שהרצתה יותר מפעם אחת לא משנה דבר במערכת) אזי הבעיה פתורה שכן ניתן להריצה שוב ושוב עד להצלחה ודאית. אולם אם הפונקציה אינה כזו, יש להתייחס למשמעות הכישלון בהרצתה ולהגיב בהתאם, במיוחד אם מדובר במערכות עדינות.

== היסטוריה ומקורות ==

הרעיון שעומד בבסיס RPC הוזכר כבר בשנת 1976 ב-RFC מס' 707.

בשנת 1981 חברת זירוקס פארק הייתה הראשונה שמימשה את הרעיון תחת השם "Courier". המימוש הנפוץ הראשון של הרעיון במסגרת מערכת ההפעלה Unix היה בשנת 1984 על ידי חברת סאן מיקרוסיסטמס תחת השם "ONC RPC", ושימש כתשתית ל-Network File System, ה-NFS, פרוטוקול המאפשר שיתוף קבצים ברשת. הפרוטוקול נמצא עד היום בשימוש נרחב במערכות הפעלה מבוססות Unix.

מימוש נוסף ל-RPC על גבי Unix היה של אפולו מחשבים, שמימשה באמצעותו את ה-"Network Computing System", ששימש בהמשך כיסוד למערכת RPC נוספת של ה-OSF שנקראה DCE/RPC. כעשור לאחר מכן, במהלך שנות ה-90, חברת מיקרוסופט הרחיבה את DCE/RPC ויצרה מימוש עצמאי נוסף למנגנון RPC, שנקרא MSRPC (קיצור של Microsoft RPC). מעל ה-MSRPC מומש DCOM שבמשך שנים היה ה-API שמערכת ההפעלה חלונות סיפקה לתקשורת בין תהליכים.

באותה התקופה הציגו גם חברת זירוקס פארק את ILU, ו-Object Management Group את CORBA – מימושים נוספים ל-RPC המאפשרים ירושה.

== שימושים נוספים וסטנדרטיזציה ==
הפרוטוקלים DCOM של חלונות, פרוטוקול RMI של JAVA, gRPC של גוגל ופרוטוקול SOAP באינטרנט-WWW הם דוגמאות לשימושים כאלו. כדי לאפשר לשרת אחד לשרת לקוחות המשתמשים בפרוטוקולים שונים, הוצעו מספר מערכות סטנדרטיות היודעות לבצע זאת, רובן משתמש בקובץ IDL (קיצור של interface description language) כדי לאפשר למערכות השונות לפנות ל-RPC בפורמט הנכון. קובץ ה-IDL משולב בקוד של הלקוח והשרת באמצעות כלים מיוחדים המבצעים זאת, הנפוץ מביניהם הוא RPCGEN.

== אבטחת מידע ==
פרוטוקול ה RPC מהווה אתגר לאבטחת מידע מכיוון שיש צורך לבצע פעולות בין מערכות המוגנות על ידי מערכת סינון כגון Firewall. האתגר נובע מכך ש RPC מבצע Session ראשוני בפורט 135 אך המשך העבודה מתבצע בפורט גבוה (1024-65535) הנקבע דינמית בין השרת ללקוח ולכן נדרשת פתיחה של כל טווח הפורטים הקבועים דבר שכמובן הופך את סינון הפרוטוקלים ללא אפקטיבי.

== ראו גם ==
* SOAP
*[https://web.archive.org/web/20120125155258/https://www.jmasters.info:8443/jres/ JRES – Java Remote Execution Service] is a RPC protocol that uses SSL style encode mechanism to encode its calls and pure HTTP as a transport mechanism.

== הערות שוליים ==

קטגוריה:תכנות
ברוס בוקסלייטנר

ברוס בוקסלייטנר (באנגלית: Bruce Boxleitner; נולד ב-12 במאי 1950) הוא שחקן טלוויזיה וקולנוע אמריקני. ידוע בעיקר בזכות משחקו כקפטן ג'ון שרידן בסדרת המדע בדיוני "בבילון 5" ובזכות משחקו בסרט "טרון".

== ביוגרפיה ==
בוקסלייטנר נולד בעיירה אלגין שבמדינת אילינוי. הוא סיים את בית ספר התיכון פרוספקט שבמחוז קוק, ואת בית הספר לדרמה ע"ש ויליאם גודמן במכון האמנות של שיקגו.

ב-1 בינואר 1995 נישא לחברתו משכבר ימים מליסה גילברט ולהם בן, מייקל. לברוס שני בנים נוספים מנישואיו הראשונים לשחקנית קתרין הולקומב, סאם ולי. אשתו, מליסה גילברט, היא נשיאת איגוד שחקני המסך, ומוכרת ביותר מתפקידה כלורה אינגלס ב"בית קטן בערבה". כמו כן, הופיעה יחד עם בעלה כאנה שרידן בשני פרקים בסדרה "בבילון 5".

בשנת 2003, התווסף בוקסלייטנר לרשימת החברים ב"אגודת החלל הלאומית", ארגון חינוכי ללא מטרות רווח לחקר החלל, שנוסד בידי ורנר פון בראון.

ב-1 במרץ 2011 נפרדו בוקסלייטנר וגילברט לאחר 16 שנות נישואין.

==קריירה==
בוקסלייטנר השתתף בסרט הטלוויזיה "המהמר" (לצד קני רוג'רס) ובסרטים "טרון" משנת 1982 והמשכו "טרון: המורשת" משנת 2010, בדמותו של אלן בראדלי/טרון. ב-1992 הופיע בוקסלייטנר לצד שחקנים כג'ון גודמן, קלי מקגיליס וג'יימס קרומוול בסרט קולנוע המבוסס על חייו של שחקן הכדור בסיס בייב רות'. באותה שנה שיחק סרט הטלוויזיה "סיכון כפול" לצד סילה וורד. 2003 השתתף בוקסלייטנר בסרט "אלים וגנרלים" בתפקיד גנרל הפדרציה ג'יימס לונגסטריט, לצד שחקנים כרוברט דובאל וג'ף דניאלס. הסרט מבוסס על ספר ההמשך לספרו זוכה פרס פוליצר של ג'פרי שארה, "המלאכים ההורגים", שעסק בקרב גטיסברג. בשנת 2010 השתתף בוקסלייטנר בסרט הפעולה "צללים בגן עדן" לצד שחקנים כמארק דקסקוס, טום סייזמור וארמנד אסנטה. בוקסלייטנר השתתף גם בסרטי המפלצות "מתקפת ראש הנחש", "משני הצורה 2: נפילתו של האדם" ו"מלך העולם האבוד". הראשון מבוסס על מקרה שהתרחש באגם קרופטון, מרילנד, השני מבוסס על הסרט "רובוטריקים 2: הנקמה" והשלישי על שילוב של הספר "העולם שאבד" ושל הסרט "קינג קונג".

בוקסלייטנר השתתף בסדרות הטלוויזיה "איך המערב נוצח", "הוואי חמש-אפס", "הדחליל וגברת קינג" (עם קייט ג'קסון מ"המלאכיות של צ'רלי"), "בבילון 5" (והסרטים המבוססים על הסדרה), "אגדות מעולם המסתורין", "בגבולות המסתורין", "NCIS" ו"גיבורים" במהלך עונותיה השלישית והרביעית.

בוקסלייטנר כתב שתי נובלות מדע בדיוני: "Frontier Earth" בשנת 1999 ו-"Searcher" בשנת 2001, שתיהן בעלות אפיון מערבוני.

בוקסלייטנר נידב את קולו למספר דמויות במשחקי מחשב כ-"Kingdom Hearts II" (דמות בשם טרון); "Tron 2.0" ו-"Tron: Evolution", משחקי המשך לסרטים "טרון" ו"טרון: המורשת" (כקולו של אלן בראדלי/טרון); סדרת האנימציה המבוססת על הקומיקס "ספון" וכן בסרט האימה-מדע בדיוני "Dead Space: Downfall", המבוסס על משחק המחשב. הוא ישוב לדבב את קולו של אלן בראדלי בסדרת האנימציה החדשה "Tron: Uprising", המבוססת על סרטי טרון.

== קישורים חיצוניים ==

* האתר הרשמי של [https://web.archive.org/web/20070508215021/http://www.gilbertboxleitner.com/ ברוס ומליסה] 

קטגוריה:שחקני קולנוע וטלוויזיה אמריקאים
קטגוריה:בבילון 5
קטגוריה:אמריקאים שנולדו ב-1950
עשבי תיבול

[[עציץ רוזמרין]]
[[נבטי בזיליקום]]
עשבי תיבול הוא שם כולל לכל אותם צמחים אשר ניתן להשתמש בהם לתיבול "כמו שהם" - ללא ייבוש, טחינה, בישול או עיבוד אחר כלשהו.

עשבי תיבול משמשים בסלטים, מרקים, מגוון תבשילים ומאפים ואפילו בכריכים. 

במטבח הישראלי משמשים עשבי תיבול שמקורם במטבחי העדות השונות, בין השאר שמיר מהמטבח האשכנזי, כוסברה ונענע מהמטבח המזרחי, ובזיליקום ואורגנו שאומצו מהמטבח האיטלקי. פטרוזיליה משמשת במתכונים של מטבחי רוב העדות. 

רוב עשבי התבלין קלים לגידול, ואינם שיחים המצריכים גינה לשם גידולם, דבר זה מאפשר לגדל אותם באדניות או עציצים קטנים גם בבתים חסרי גינה אך בעלי חלון או מרפסת, וכך גם דיירי בניינים נהנים מעשבי תיבול טריים בתבשיליהם.

עשבי תיבול נפוצים ברפואה העממית, שם מיוחסים להם סגולות של ריפוי מחלות.

==קישורים חיצוניים==

* [https://magazine.digitaler.co.il/uzi-ravid/ בשומות וטעמים טבעיים], עוזי רביד, היחידה לצמחי תבלין, נוה יער, שנת 2020
* 
* 
* 
* 

*
קטגוריה:ערכים שבהם תבנית בריטניקה אינה מתאימה
טריטוריית מפרץ ג'רוויס

טריטוריית מפרץ ג'רוויס (באנגלית: Jervis Bay Territory) היא טריטוריה של אוסטרליה הגובלת מכל עבריה במדינת ניו סאות' ויילס.

== היסטוריה ==
הטריטוריה נוסדה בעקבות חוק של הממשל הפדרלי של אוסטרליה משנת 1915 במסגרתו נלקחו שטחים ממדינת ניו סאות' ויילס במטרה שלטריטוריית הבירה הפדרלית יהיה נמל פדרלי עצמאי. הטריטוריה נחשבה מראשיתה כשטח נפרד מטריטוריית הבירה האוסטרלית, על אף שחוקי טריטוריית הבירה חלו גם עליה. לאחר שטריטוריית הבירה האוסטרלית קיבלה שלטון אוטונומי בשנת 1988 טריטוריית מפרץ ג'רוויס הוכרזה באופן פורמלי כשטח עצמאי בשליטת משרד הטריטוריות של הממשלה הפדרלית. יחד עם זאת, מבחינת החלוקה למחוזות בחירה מהווה הטריטוריה חלק ממחוז הבחירה הפדרלי של הבירה וחוקי טריטוריית הבירה ממשיכים לחול בה.

מפרץ ג'רוויס , לחופו שוכנת הטריטוריה, קרוי על שם האדמירל הבריטי ג'ון ג'רוויס .

== מנהל ואוכלוסייה ==
בטריטוריה מתגוררים 391 תושבים (נכון לשנת 2016), מרביתם מועסקים בבסיס הצי המלכותי האוסטרלי שבטריטוריה – HMAS Creswell. למעלה מ-90% משטח הטריטוריה הם שמורה אבוריג'ינית ופארקים לאומיים.

הטריטוריה מנוהלת על ידי גופים שונים הדואגים לתחומי חיים שונים בטריטוריה – טריטוריית הבירה, הממשלה הפדרלית, ניו סאות' ויילס ועיריית שולהייבן, ניו סאות' ויילס . תושבי הטריטוריה פונים לבתי המשפט של טריטוריית הבירה במקרה של סכסוכים משפטיים או משפטים פליליים, אולם הם אינם מיוצגים באופן עצמאי באספה המחוקקת של טריטוריית הבירה האוסטרלית .

== גאוגרפיה ==
הטריטוריה שוכנות לחופו הדרומי של מפרץ ג'רוויס, מפרץ טבעי שאורכו 16 ק"מ מצפון לדרום ו-10 ק"מ ממזרח ממערב. המפרץ נפתח אל האוקיינוס השקט.

בטריטוריה שלושה כפרים קטנים: כפר מפרץ ג'רוויס (Jervis Bay Village), גרינפץ' (Greenpatch) וכפר רק ביי (Wreck Bay Village).

== כלכלה ==
בטריטוריה מבקרים מדי שנה כ-450,000 מבקרים, הפוקדים את הפארקים הלאומיים שבטריטוריה, ובעיקר את הפארק הלאומי בודרי .

== קישורים חיצוניים ==

* 

==הערות שוליים==

מפרץ ג'רוויס
קטגוריה:אוסטרליה: מדינות וטריטוריות
קטגוריה:מובלעות
ארמון בריידוול

חדר בארמון, בעת ששימש כבית כלא נהגו לכלוא בו קבצנים שהגיעו ללונדון, ציורו של [[תומאס רולאנדסון ואוגוסטוס פוג'ין מתוך ספרו של ארקמן "מיקרו קוסמוס של לונדון" (Microcosm of London) שצויר בשנים 1808–1811.]]
ארמון בריידוול (באנגלית: Bridewell Palace) שהיה קיים בעבר בלונדון שבאנגליה, שימש כארמונו של הנרי השמיני ומאוחר יותר הפך לבית תמחוי ולבית כלא.

==היסטוריה==
הארמון נבנה עבור הנרי השמיני במקום בו עמד בימי הביניים אכסניה בשם "סנט ברייד". עלויות הבנייה עמדו על 39,000 ליש"ט והנרי השמיני התגורר בארמון בין השנים 1515–1523. הארמון, שהיה ממוקם על גדת הנהר פליט נקרא על שם באר מים (באנגלית "וול") בקרבת מקום שהייתה קרויה על שם בריג'יד הקדושה (באנגלית "סנט ברייד").

בארמון זה נפגש הנרי השמיני עם המשלחת האפיפיורית במטרה לדון בגירושיו מקתרין מארגון בשנת 1528. הארמון נעזב על ידי המלך בשנת 1530 לאחר שזה עבר להמפטון קורט. בין השנים 1531–1539 הוחכר הארמון לשגריר צרפת.

בשנת 1553 העניק המלך אדוארד השישי את הארמון לסיטי של לונדון במטרה שישמש בית לילדים חסרי בית ומקום להעניק לנשים "בלתי מסודרות" (היינו זונות). בשנת 1556 קיבלה העיר את הבניין לחזקתה המלאה והפכה את הבניין לבית כלא, בית חולים וסדנאות עבודה. שם הארמון - "בריידוול" - הפך לשם נרדף ל"בית כלא" ועל שמו נקראו בתי הכלא קלרקוול ברידוול שנפתח בלונדון בשנת 1615 וטוטהיל פילדס בריידוול - בית הכלא של אזור וסטמינסטר - שפעל החל משנת 1618 ועד המאה ה-19.

מרבית הארמון נהרס בשרפה הגדולה של לונדון ונבנה מחדש בשנים 1666–1667 במטרה לשמש כבית חולים שנקרא "בית החולים המלכותי בריידוול" (Bridewell Royal Hospital) וכן להמשיך ולשמש כבית כלא. בשנת 1700 היה זה בית הכלא הראשון שהעסיק רופא במשרה קבועה על מנת לטפל באסירים. בשנת 1855 נסגר בית החולים והבניין נהרס בין השנים 1863–1864. כיום עומד במקום בו עמד הארמון בניין יוניליוור שנבנה בשנת 1931.

==קישורים חיצוניים==

בריידוול, ארמון
קטגוריה:לונדון: מבנים היסטוריים
Can't Hold Us Down

"Can't Hold Us Down" הוא הסינגל הרביעי שיצא מהאלבום של זמרת הפופ כריסטינה אגילרה, Stripped. הסינגל יצא בשנת 2003, השיר הוא דואט יחד עם הראפרית ליל קים, שזה הוא כבר הסינגל השני בין שתי הזמרות. הסינגל הפך להיות להיט נוסף בארצות הברית בכך שהצליח להגיע למקום ה־12 במצעד ההוט100 בבילבורד שבאמריקה, והסינגל העשירי של אגילרה בתוך העשרים המקומות הראשונים במצעד. הסינגל ידוע בתור ההמנון הפמיניסטי של אגילרה ובגלל הקליפ שהופק על ידי דייוויד לה-שאפל. הסינגל היה מועמד לפרס גראמי בטקס פרסי גראמי לשנת 2004 בקטגוריה "שיתוף פעולה מסוג פופ".

== אודות ==
"Can't Hold Us Down" נכתב בידי אגילרה, סטורצ' ומוריס והופק על ידי אי. דאווק וסטורצ'. כמו שמצוין למעלה, השיר הוקלט יחד עם הראפרית ליל קים, שהקליטה בעבר את השיר "Lady Marmalade" (שיצא גם כן כסינגל) עם אגילרה וזו הפעם השנייה שהן משתפות פעולה. חוץ מעצם העובדה שהפכו חברות מתהליך עבודתן בעבר, כריסטינה פנתה לקים בעקבות עמדתה בעולם הבידור שמבטאת "גירל פאואר".

בעבר צוין, שבמקור, הראפרית איב קוטלגה להיות הראפרית האורחת בשיר. הראפרית-שחקנית קולנוע אפילו ציינה עובדה זאת בחדשות MTV שהיא שיתפה פעולה עם אגילרה בשיר המנון נשי לאלבום הבא של אגילרה. בכל מקרה, כשתאריך יציאת האלבום התקרב, קים נחשפה להיות האורחת באלבום בלי שום הסבר מה קרה לאיב. השערות שונות עלו, כשהמרכזית ביניהן היא שקים הרחיקה אותה מהתפקיד לאלבום בגלל שבזמנו היא יצאה עם סקוט סטורצ' וככל הנראה הייתה בין הראפריות הפמיניסטיות קריירה תחרותית, שהובילה את קים לבקש מסטורצ' להחליף את איב בתפקיד האורח באלבום.

גם הפעם, כמו סינגלים קודמים, אגילרה יוצרת המנון עולמי, שהפעם מתמקד בתחום הפמיניזם, כשהיא מתבלת אותו בראייה שלה על החברה והזוגיות בעולם. היא מרגישה שהגבר מוערך ונסגד על כך שמתרברב בסקס הפרוע עם האישה. אבל כשאגילרה מנסה לבטא את המיניות שלה היא מקוטלגת כזנותית ומופקרת. אגילרה יוצרת עמדה של אישה חזקה, נגעלת וכועסת על העולם, ושולחת לו מסר אישי ולאלה שמנסים "לשבור\להשפיל אותה".

==קישורים חיצוניים==

קטגוריה:שירי כריסטינה אגילרה
קטגוריה:דואטים
קטגוריה:שירים באנגלית
קטגוריה:שירים שנכתבו על ידי כריסטינה אגילרה
קטגוריה:שירים שנכתבו על ידי סקוט סטורץ'
קטגוריה:וידאו קליפים שבוימו על ידי דייוויד לה-שאפל
קטגוריה:שירים עם נושאים פמיניסטיים
קטגוריה:שירי היפ הופ אמריקאיים
קטגוריה:סינגלים בהוצאת RCA רקורדס
נורביט

נורביט (באנגלית: Norbit) הוא סרט קומדיה שיצא לאקרנים בפברואר 2007, בבימויו של בריאן רובינס ובכיכובו של אדי מרפי, שכתב גם את התסריט. הסרט גרף הכנסות בסכום של קרוב ל-160 מיליון דולר.

== עלילת הסרט ==
נורביט הוא יתום עוד מאז היותו תינוק. הוא נזרק על ידי הוריו בעת נסיעתם אל בית יתומים של אדם סיני בשם מר וונג. וונג לוקח אותו ומגדל את נורביט זמן רב. בילדותו, נורביט מכיר ילדה בשם קייט, אליה הוא נקשר מאוד והם אף מכריזים על עצמם כבעל ואישה. אך ביום מן הימים, קייט עוזבת את בית היתומים ונורביט נשאר בודד ועצוב.

לאחר שנים נורביט עובר לבית יתומים אחר, שם הוא נאלץ להתמודד מול נערים שמציקים לו ללא הפסקה. יום אחד, ילדה שמנה במיוחד בשם רספושיה מגנה עליו וכאות תודה היא מכריחה אותו להיות חבר שלה. בסופו של דבר, כאשר נורביט ורספוישה עוזבים את בית היתומים אל החיים האמיתיים, הם מתחתנים.

אחיה של רספושיה עוסקים בעסקים מפוקפקים על מנת לגייס כספים לחברה שלהם. הם מקבלים את נורביט כאחיהם (למראית עין) ובו זמנית גם מנצלים אותו.

נקודת המפנה בחייו מתרחשת יום אחד כאשר הוא מבקר בבית היתומים בו גדל. קייט, אהובתו מילדותו מבקרת במפתיע ואהבה ישנה מתעוררת לחיים. אך להפתעתו, קייט עומדת להינשא לאדם בשם דיון ונורביט מנסה להימלט מרספושיה כדי למנוע מקייט להתחתן עם דיון לאחר שהוא חשף את סודותיו.

== שחקנים ==
* אדי מרפי - נורביט/רספטיושה לטימור/מר וונג
* טנדי ניוטון - קייט תומאס
* קובה גודינג ג'וניור - דיון יוז
* טרי קרוז - ביג בלאק ג'ק לטימור
* קליפטון פאוול - ארל לטימור
* לסטר ספייט - בלו לטימור
* אדי גריפין - פופ סוויט ג'יזס
* קט ויליאמס - לורד הב מרסי
* מרלון ויינס - באסטר

== קישורים חיצוניים ==
* 

קטגוריה:סרטי 2007
קטגוריה:סרטי קומדיה
קטגוריה:סרטים אמריקאיים
הייגרואוב

הייגרואוב או בית הייגרואוב (באנגלית: Highgrove House) הוא בית הכפר של המלך צ'ארלס השלישי. מבנה זה נמצא במחוז גלוסטרשייר שבאנגליה, בקרבת טטבורי. המבנה נרכש על ידי דוכסות קורנוול (בראשה עמד הנסיך צ'ארלס) בשנת 1980.

==היסטוריה==
המבנה, שנבנה בין השנים 1796–1798 על ידי ההוגנוט ג'ון פול פול (John Paul Paul), תוכנן ככל הנראה על ידי האדריכל אנתוני קק. בשנת 1864 מכרו צאצאיו של פול את הבית לעו"ד ויליאם יאטמן (William Yatman), לאחר שבשנת 1850 נפטרה נינתו של פול - מרי אליזבת פול, בעת ששימלתה עלתה באש בעת נשף שנערך במבנה. בשנת 1894, לאחר שרפה נוספת שפרצה במבנה והרסה את חזיתו המערבית, שופץ המבנה והורחב כך שכלל ארבעה חדרי קבלת פנים, תשעה חדרי שנה, ואגף חדרי ילדים. המבנה עבר לבעלותו של חבר הפרלמנט הבריטי מוריס מקמילן, בנו של ראש ממשלת בריטניה הטורי הרולד מקמילן ונרכש ממנו בשנת 1980 על ידי הנסיך צ'ארלס.

לאחר רכישת המבנה שופץ המבנה על ידי מעצב הפנים דדלי פופלאק אשר שיפץ גם את מגורי הנסיך צ'ארלס והנסיכה דיאנה בארמון קנסינגטון, ובשנת 1981 עברו דיאנה וצ'ארלס להתגורר במבנה. בשנת 1988 נבנה בחזית המבנה גזוזטרה חדשה וכן פילסטרים וגמלון קלאסי שתוכננו על ידי המלך צ'ארלס. בשנה זו נבנה אגף משרתים נוסף למבנה.

בשטחי האדמה שסביב המבנה מצויים גנים אותם עיצב ותכנן המלך צ'ארלס, וכן חוות חקלאיות השייכות לנסיך. החל משנת 1985 הורה הנסיך שבחוות ובגנים לא ישתמשו בחומרי הדברה ודישון כימיים והחל משנת 1996 הפכו החוות לחוות אורגניות לחלוטין.

== קישורים חיצוניים ==

* 
* [http://www.bbc.co.uk/gloucestershire/content/articles/2005/05/03/highgrove_house_feature.shtml תיאור הארמון] באתר ה-BBC 
* [https://web.archive.org/web/20031004085203/http://www.bbc.co.uk/gloucestershire/interactive/interactive_map/highgrove.shtml תיאור נוסף של הארמון] באתר ה-BBC 

קטגוריה:גלוסטרשייר
קטגוריה:הממלכה המאוחדת: ארמונות מלכותיים
פיאט אונו

פיאט אונו (באיטלקית: Fiat Uno) היא מכונית סופרמיני של הקונצרן האיטלקי פיאט. 

סדרת האונו הושקה בשנת 1983 כמחליפת הפיאט 127 ויוצרה באיטליה עד 1995. אף שהייצור באיטליה נפסק, בפיאט עדיין מייצרים את דגמי האונו אך הם מיועדים כעת בעיקר לשוק הדרום אמריקאי ולא לשוק האירופאי. פיאט פונטו החליפה את האונו באירופה בשנת 1993 כשהיא משווקת תחילה במקביל לאונו וב-1995 החליפה אותה במלואה. 

==דור ראשון (1983–1989)==
סדרת האונו הושקה בשנת 1983 על מנת להחליף את הפיאט 127 המזדקנת. הרכב עוצב על ידי ג'ורג'טו ג'וג'ארו ונחשב למתקדם בזמנו. הרכב מתאפיין במבנה קופסתי מרובע בעל מקדם גרר 0.34. המכונית נודעה בצריכת הדלק הנמוכה שלה ובמרווח הפנימי הנרחב. בתכנון הרכב שולבו לקחים רבים מתכנון המיניוואן הניסויי לנצ'ה מגא-גאמא של ג'וג'ארו. הרכב זכה בתואר "מכונית השנה באירופה" בשנת 1984.

בהתחלה צוידה האונו במנועי בנזין ותיקים של פיאט בנפחים של 900, 1,100 ו-1,300 סמ"ק. המכונית בתצורת הצ'בק הוצעה עם שלוש או חמש דלתות. בשנת 1985 צוידה במנוע ה-Fire החדש בעל ביצועים משופרים וצריכת דלק חסכונית יותר. האונו נחשבת כמכונית קלה ונוחה במיוחד לתחזוקה, ועקב תפוצתה הגבוהה מחירי חלקי החילוף שלה נמוכים ביותר.

בשנת 1987 הופיעה גרסת הדיזל 60DS בעלת מנוע בנפח של 1,700 סמ"ק. תוספת המשקל של המנוע הקשתה על ההיגוי כי לא היה למכונית זו הגה כח. מנוע הדיזל היה חלש, גס ורועש וגרסה זו לא זכתה להצלחה. אונו דיזל לא יובאה לישראל כלל.

==דור שני (1989–1995)==
בשנת 1989 עבר הדגם מתיחת פנים קלה, שופרה שילדתו ומקדם הגרר שופר ל-0.30. תצורה זו קרויה "אונו דור שני". גם פנים הרכב שודרג בעיצוב חדש. מנוע בנפח 1,400 סמ"ק החליף את מנוע ה-1,300 הישן והושק דגם טורבו בעל ביצועים שנחשבו מעולים לאותה תקופה באותה קטגורית המחיר. מעל ל-6,000,000 מכוניות פיאט אונו נמכרו ברחבי אירופה.

== גלריה ==
<gallery widths="180">
קובץ:Fiat Uno front 20070829.jpg|הדור הראשון של פיאט אונו
קובץ:Fiat Uno blue.JPG|הדור השני של פיאט אונו
</gallery>

==קישורים חיצוניים==

אונו
קטגוריה:מכוניות סופרמיני
קטגוריה:דגמי מכוניות שהושקו ב-1983
קטגוריה:מכונית השנה באירופה
קטגוריה:כלי רכב איטלקיים
סאונדקס

סאונדקס הוא אלגוריתם פונטי שמאפשר לזהות שמות לפי צלילם ואופן הגייתם, ובכך להתגבר על הבדלי כתיב לא משמעותיים, העלולים לנבוע משגיאות כתיב נפוצות. סאונדקס הוא הנפוץ מבין האלגוריתמים הפונטיים.

סאונדקס פותח בארצות הברית על ידי רוברט ראסל ומרגרט אודל, ונרשם כפטנט בשנים 1918 ו-1922 ([http://www.pat2pdf.org/patents/pat1261167.pdf פטנט אמריקאי מס' 1,261,167] ו[http://www.pat2pdf.org/patents/pat1435663.pdf פטנט אמריקאי מס' 1,435,663]). וריאציה של האלגוריתם, הקרויה "סאונדקס אמריקאי", פותחה בשנות השלושים של המאה העשרים לשם ניתוח תוצאות מפקד האוכלוסין של ארצות הברית בשנים 1890 עד 1920. אלגוריתם סאונדקס בלט בשנות השישים, כאשר פורסמו מאמרים אחדים העוסקים בו, בכתבי העת Communications of the ACM ו-Journal of the ACM, ובפרט כאשר תואר על ידי דונלד קנות' בספריו The Art of Computer Programming.

אלגוריתם סאונדקס מתאים לכל שם קוד בן ארבעה תווים: אות ואחריה שלוש ספרות. האות היא האות הראשונה של השם, והספרות הן פונקציה של יתר העיצורים שבשם. לעיצורים בעלי צליל דומה מותאמת אותה ספרה. כך, למשל, העיצורים השפתיים B, F, P, V מקודדים כולם כ-1. אמות קריאה עשויות להשפיע על הקידוד, אך הן מקודדות באופן ישיר רק כאשר הן האות הראשונה בשם.

האלגוריתם במלואו:
#השאר את האות הראשונה של השם.
#מיתר האותיות של השם סלק את כל המופעים של התנועות a, e, h, i, o, u, w, y.
#לאותיות שנותרו, פרט לאות הראשונה, החלף את העיצורים בספרות כדלקמן:
#*1 <= b, f, p, v - האותיות המייצגות עיצורים הנהגים באמצעות השפתיים והשיניים
#*2 <= c, g, j, k, q, s, x, z - האותיות המייצגות את העיצורים הגרוניים והשורקים
#*3 <= d, t - האותיות המייצגות עיצורים הנהגים בעזרת השיניים
#*4 <= l - האות המייצגת עיצורים הנהגים בעזרת החיך
#*5 <= m, n - האותיות המייצגות עיצורים הנהגים באמצעות השפתיים והאף
#*6 <= r - האות המייצגת עיצורים הנהגים באמצעות הלשון והאף
#אם שתי אותיות או יותר שלהן הותאמה אותה ספרה סמוכות בשם המקורי, התעלם מכולן מלבד הראשונה. 
#החזר את ארבעת התווים הראשונים שהתקבלו. אם יש פחות מארבעה תווים, השלם את הספרות באפסים. 

באלגוריתם זה, השמות Robert ו-Rupert מקבלים קוד זהה, R163, ואילו Rubin מקבל את הקוד R150. 

האלגוריתם מאפשר להתגבר על טעויות שמיעה, טעויות לשוניות וטעויות הקלדה, שעלולות להיווצר בעת איסוף והקלדה של נתונים העוסקים בבני אדם, ששמם הוא מרכיב חשוב בזיהוים. 

מטבעו האלגוריתם תלוי בשפה. מובן שהוא דורש התאמה לשימוש בשפה שאיננה נכתבת באלפבית לטיני, וגם כאשר השפה נכתבת באלפבית לטיני, כללי ההגייה שלה עשויים להיות שונים מאלה של האנגלית. באמצע שנות השישים פותח בישראל אלגוריתם סאונדקס לשמות עבריים, על ידי העוסקים בעיבוד נתוני מרשם התושבים. 

אלגוריתם סאונדקס המתואר לעיל יוצר יחס שקילות בקבוצת השמות (שני שמות הם שקולים כאשר האלגוריתם מתאים להם קוד זהה). לכל שני שמות נתונים ייתכן אחד משני מצבים אפשריים: הם שקולים זה לזה, או שאינם שקולים זה לזה. תשובות מגוונות יותר מתקבלות מאלגוריתם המגדיר מרחק (מטריקה) בין שני שמות. דוגמה לאלגוריתם כזה הוא מרחק המינג. אלגוריתם נוסף המחזיר מרחק בין שמות, בשם Graphex, פותח בצה"ל על ידי אסא כשר, בעת שהיה חייל בשירות סדיר. המשתמש באלגוריתם מסוג זה יכול להחליט על המרחק הרצוי לו (אולי לפי מידע נוסף שיש לפניו).

==לקריאה נוספת==
* פנחס שטרן, "האם אפשר לתרגם את הסאונדקס לעברית?", קובץ ההרצאות - הכנס הארצי לעיבוד נתונים 1966.
* אסא כשר, "GRAPHEX", קובץ ההרצאות - הכנס הארצי לעיבוד נתונים 1966.
==קישורים חיצוניים==

קטגוריה:שמות
קטגוריה:אלגוריתמים
המורד האלמוני

המורד האלמוני
המורד האלמוני (ידוע גם כ"איש הטנק") הוא סטודנט סיני אלמוני אשר הונצח באחד הצילומים המפורסמים ביותר במאה ה-20 במהלך אירועי כיכר טיין-אן-מן (1989).

== היסטוריה ==
=== רקע ===
אירועי כיכר טיין-אן-מן היו סדרה של מחאות עממיות בסין אשר התרחשו בין 15 באפריל 1989 לבין 4 ביוני באותה השנה, ואשר מרכזן היה בכיכר טיין-אן-מן, הכיכר המרכזית בבירה בייג'ינג. עיקר המחאה היה למעשה "כיבושה" של הכיכר על ידי סטודנטים מרחבי סין אשר דרשו לערוך רפורמות דמוקרטיות במדינה. בתגובה לדרישות הסטודנטים הפעיל הממשל הסיני כוח רב, כולל כוחות צבא וטנקים לכיכר.

=== התצלום ===
התמונה צולמה ב-5 ביוני 1989 על ידי מספר צלמים מכיוון מלון בייג'ינג ופורסמה בכלי התקשורת. היא הפכה בין לילה לאחד הסמלים של מחאות הסטודנטים בסין והשפעתה על המאבק למען דמוקרטיזציה בסין הייתה רבה. על אף שמספר צלמים צילמו את המורד האלמוני, גרסתו של ג'ף ויידנר (Jeff Widener) שצילם במצלמת Nikon Fe2, היא זו שפורסמה לרוב.

האירוע אירע למחרת היום בו החליטה ממשלת סין להשתמש ביתר כוח כנגד ההפגנות שאירעו בעיר הבירה בייג'ינג. אותו אדם אלמוני ניגש בהליכה אל שורת טנקי Type-59 הסינים ובגופו מנע מהם מלהמשיך בתנועתם. הטנקים איימו תחילה לדרוס אותו, אך נעצרו לבסוף במרחק קצר ממנו. המפגין ניצב מול הטנקים כשבשתי ידיו שני תיקים שבהם נופף להם. לאחר מכן טיפס האיש אל צריח הטנק הקרוב אליו וניהל שיחה קצרה עם החייל שבראשו ועל פי הערכות שאל אותו מדוע הם עושים זאת וקרא להם להסתובב ולחזור בהם. בהמשך לקחו אותו מפגינים אחרים מהקהל והוא נבלע חזרה בהמונים. אותו מורד אלמוני השתמש במחאה מסוג אי-אלימות כנגד הטנקים והפך לסמל של שיטת מחאה זו.

מלבד נושא התמונה שהוא אדם בודד מול שורת טנקים, קומפוזיציית הצילום הפכה אותו למיוחד. העובדה שהתמונה צולמה מגבוה ומרחוק יוצרת מראה של טנקים גדולים וכבדים הניצבים מעל האיש ומגדילים את תחושת האיום. הקו האלכסוני בקומפוזיציית התמונה, המודגש גם על ידי נתיבי הכביש, מעצים אף את הסיטואציה.

ב-1998 הגדיר מגזין טיים את המורד האלמוני כאחד ממאה האנשים המשפיעים ביותר במאה ה-20, וב-2003 הוכתרה התמונה על ידי מגזין לייף כאחד ממאה התצלומים ששינו את העולם.

על אף שהאיש נשאר אלמוני והפך לסמל בולט בין השאר בגלל האלמוניות שלו. קיימות מספר השערות לגבי זהותו. ביניהן נטען כי מדובר בסטודנט בן 19 בשם וואנג וויילי וכן מספר דיווחים לגבי פעילויות נוספות של האיש אך דיווחים אלו טרם אוששו.

==ראו גם==
*אלת הדמוקרטיה

== קישורים חיצוניים ==

* [https://web.archive.org/web/20100529181049/http://205.188.238.181/time/time100/leaders/profile/rebel.html טיים 100: המורד האלמוני], טיים, 1999 

==הערות שוליים==

קטגוריה:ילידי 2000
קטגוריה:תצלומי גברים
קטגוריה:הרפובליקה העממית של סין: היסטוריה
קטגוריה:מתנגדי משטר סינים
קטגוריה:אישים שזהותם אינה ידועה
קטגוריה:1989
קטגוריה:טיים מגזין: 100 התמונות המשפיעות ביותר בכל הזמנים
קטגוריה:1989 בפוליטיקה
Car Wash

Car Wash (בעברית: שטיפת רכב) הוא סינגל הבכורה של ההרכב רוס רויס. השיר הוא אחד מהלהיטים הבולטים של תקופת הדיסקו פאנק באותה תקופה, שהגיע למקום הראשון בארצות הברית ויצא לאור ב-1976. השיר נכתב והופק על ידי המפיק הראשי של ההרכב, נורמן ויטפילד. הסינגל הוא שיר הנושא של הסרט Car Wash משנת 1976. הסינגל הוא הלהיט הגדול ביותר בקריירה של רוס רויס.

מאוחר יותר, השיר חודש בשנת 2004 בידי זמרת הפופ כריסטינה אגילרה והראפרית מיסי אליוט, שהקליטו את הסינגל לאלבום פסקול הסרט תפוס ת'כריש. הצמד, שחידש את השיר, נתן לשיר שמאופיין במוזיקת הדיסקו-פאנק נגיעות פופ יותר מודרניות והוסיפו קטעי ראפ שבוצעו בידי אליוט.
"Car Wash" הוא הסינגל היחיד שיצא לאור מתוך פסקול הסרט תפוס ת'כריש. הגרסה שלהם לוותה בקליפ שמציג את אגילרה ואליוט כדמויות אנימציה דגיגות בדומה לדמויות הסרט. הסינגל הגיע למקום הרביעי בבריטניה ולעשרת המקומות הראשונים בעוד 6 מדינות.

השיר "Car Wash" הוא אחד השירים שזכה להכי הרבה חידושים וביצועים בהיסטוריית המוזיקה. בגרסה המקורית השיר נפתח עם מחיאות כפיים, שסומפלו הרבה פעמים בשירי היפ הופ ו-R&B בשנות ה-80.

== מצעדים ==
=== רוס רויס ===
{| class="wikitable"
!align="left"|מצעד (1977)
!align="center"|מיקום
|-
|align="right"|בילבורד הוט 100 – אמריקה
|align="center"|1
|-
|align="right"|בילבורד מוזיקה שחורה – אמריקה
|align="center"|1
|-
|align="right"|מצעד טופ 75 הרשמי – בריטניה
|align="center"|4
|-
|align="right"|מצעד טופ 75 ARIA – אוסטרליה
|align="center"|12
|}

=== כריסטינה אגילרה ומיסי אליוט ===
{| class="wikitable"
!align="left"|מצעד (2004)
!align="center"|מיקום
|-
|align="right"|מצעד טופ 75 ARIA – אוסטרליה
|align="center"|2
|-
|align="right"|מצעד RIANZ טופ 50 – ניו זילנד
|align="center"|2
|-
|align="right"|מצעד טופ סינגלים – הולנד
|align="center"|3
|-
|align="right"|מצעד טופ 75 הרשמי – בריטניה
|align="center"|4
|-
|align="right"|מצעד טופ 10 – שווייצריה
|align="center"|5
|-
|align="right"|מצעד טופ 100 – גרמניה
|align="center"|6
|-
|align="right"|מצעד טופ 50 – פינלנד
|align="center"|9
|-
|align="right"|טופ 60 – שוודיה
|align="center"|29
|-
|align="right"|בילבורד הוט 100 – אמריקה
|align="center"|64
|}

==קישורים חיצוניים==

קטגוריה:שירי 1976
קטגוריה:סינגלי בכורה מ-1976
קטגוריה:סינגלים מ-2004
קטגוריה:שירי כריסטינה אגילרה
קטגוריה:שירים באנגלית
קטגוריה:שירים על מכוניות
קטגוריה:שירי דיסקו אמריקאיים
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת אינטרסקופ רקורדס
לגאטו

ממוזער
לגאטו ("קשורים ביחד" באיטלקית), מורה שהתווים מנוגנים במחובר ובאופן חלק. כלומר, הנגן עובר מתו לתו ללא עצירה בה יש שקט מוחלט.

הלגאטו מסומן כקשת המחברת בין כמה תווים.
כאשר הקשת מחברת שני תווים זהים (או יותר), אין מנגנים את התו השני אלא ממשיכים לנגן את התו הקודם יחד עם משך התו שחובר אליו בקשת.

בסימון מוזיקלית מערבי, לגאטו מורה על ידי סלור או על ידי המילים legato. לגטאו היא טכניקת הניגון ההפוכה לסטקטו.

יש טכניקת ביניים בין השניים הנקראת פורטטו , אשר לפעמים מכונה "מזו סטקטו" או א-לגאטו.

==קישורים חיצוניים==

קטגוריה:מוזיקה
קטגוריה:תווים
אדמיטנס

אדמיטנס (באנגלית: Admittance, בעברית: מתירות) הוא גודל הופכי לאימפדנס (בעברית: עכבה). מושג האדמיטנס מהווה הכללה של המוליכות החשמלית של הנגד עבור מעגלי AC ועבור רכיבים נוספים כמו קבל וסליל. האדמיטנס יכול להיות מספר מרוכב, ונמדד ב-SI ביחידות של סימנס (S). לעיתים משתמשים ביחידה השקולה מהוא (<math>\mho</math>) ששמה וסימונה הם ההיפוך של יחידת ההתנגדות אוהם.

==הגדרה==
האדמיטנס של רכיב במעגל מוגדר כיחס בין פאזור הזרם העובר דרך הרכיב לפאזור המתח הנופל על הרכיב:
: <math>Y_\mathrm{device} = \frac{I_\mathrm{device}}{V_\mathrm{device}}</math>

הגדרה שקולה היא שהאדמיטנס <math>Y \!\ </math> הוא ההופכי של האימפדנס <math>Z \!\ </math>:
: <math>Y = Z^{-1} = 1/Z \!\ </math>

עבור אימפדנס נתון <math>Z = R + jX \!\ </math> האדמיטנס יהיה:
: <math>Y = Z^{-1}= \frac{1}{R+jX} = \left( \frac{1}{R+jX} \right) \cdot \left( \frac{R-jX}{R-jX} \right) = \left( \frac{R}{R^2+X^2} \right) + j\left(\frac{-X}{R^2+X^2}\right) </math>

האדמיטנס הוא גודל מרוכב במקרה הכללי, ולכן מסמנים את החלק הממשי שלו על ידי האות <math>G \!\ </math> (המוליכות), ואת החלק המדומה שלו על ידי האות <math>B \!\ </math> (הסוספטנס), כלומר: <math>Y = G + j B \,</math>

הערך המוחלט של האדמיטנס נתון על ידי: <math>\left | Y \right | = \sqrt {G^2 + B^2}</math>

במקרה של האימפדנס מתקיים:
: <math> G = \real(Y) = \frac{R}{R^2+X^2} </math>
: <math> B = \image(Y) = \frac{-X}{R^2+X^2} </math>
: <math>\left | Y \right | = \frac {1} {\sqrt {R^2 + X^2} } \,</math>
כאשר <math>\real(Y)</math> הוא החלק הממשי של <math>Y \!\ </math>, ו-<math>\image(Y)</math> הוא החלק המדומה של <math>Y \!\ </math>

==אדמיטנס של רכיבים==
עבור נגד:
: <math>Y_\mathrm{resistor} = \frac{I_\mathrm{R}}{V_\mathrm{R}} = \frac{1}{R} \,</math>

עבור קבל:
: <math>Y_\mathrm{capacitor} = \frac{I_\mathrm{C}}{V_\mathrm{C}} = j \omega C \,</math>

עבור סליל:
: <math>Y_\mathrm{inductor} = \frac{I_\mathrm{L}}{V_\mathrm{L}} = \frac{1}{j \omega L} = \frac{-j}{\omega L}\,</math>

==חיבור אדמיטנסים==
יש דמיון רב בין חיבור אדמיטנסים לחיבור מוליכויות, פרט לעובדה שבחיבור אדמיטנסים יש לטפל במספרים מרוכבים. חיבור אדמיטנסים הפוך מחיבור אימפדנסים:

===בטור===
חיבור אדמיטנסים בטור שקול לחיבור אימפדנסים במקביל:
: <math>Y_\mathrm{eq} = \left( {Y_\mathrm{1}}^{-1} + {Y_\mathrm{2}}^{-1}\right) ^{-1} = \frac{Y_\mathrm{1}Y_\mathrm{2}}{Y_\mathrm{1}+Y_\mathrm{2}} \!\ </math>

האדמיטנס המתקבל הוא: <math>Y_\mathrm{eq} = G_\mathrm{eq} + j B_\mathrm{eq} \!\ </math><br />
כאשר:
: <math>G_\mathrm{eq} = { (B_1 G_2 + B_2 G_1) (B_1 + B_2) + (G_1 G_2 - B_1 B_2) (G_1 + G_2) \over (G_1 + G_2)^2 + (B_1 + B_2)^2}</math>
: <math>B_\mathrm{eq} = {(B_1 G_2 + B_2 G_1) (G_1 + G_2) - (G_1 G_2 - B_1 B_2) (B_1 + B_2) \over (G_1 + G_2)^2 + (B_1 + B_2)^2}</math>

===במקביל===
חיבור אדמיטנסים במקביל שקול לחיבור אימפדנסים בטור:

: <math>Y_\mathrm{eq} = Y_1 + Y_2 = (G_1 + G_2) + j(B_1 + B_2) \!\ </math>

==ראו גם==
* פאזור (אלקטרוניקה)
* אימפדנס

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:גדלים חשמליים
Tilt Ya Head Back

Tilt Ya Head Back (בעברית: להטות את הראש לאחור) הוא סינגל של הראפר נלי וזמרת הפופ כריסטינה אגילרה, ראה אור בשנת 2004 באלבום של נלי, Sweat. השיר נכתב בידי נלי, דוריאן מור, טגמולד ניוטון, קורטיס מאיפילד והופק על ידי דו מו ביטס. השיר מכיל סימפולים של השיר "Superfly" של הזמר קורטיס מאיפילד. הקליפ לשיר הופק על ידי ליטל X.

בתחילה, נלי וחברת התקליטים רצו כי ג'נט ג'קסון או בריטני ספירס ישירו את החלק הנשי של השיר. ג'קסון החליטה שיהיה עדיף בשבילה להישאר מחוץ לאור הזרקורים עקב הכישלון החרוץ של הקריירה שלה באותה תקופה , וחברת התקליטים של ספירס לא הסכימה לבקשה בטענה שהשיר לא מתאים לקהל המאזינים של ספירס . לבסוף נבחרה כריסטינה אגילרה.

== ההצלחה בעולם ==
בתחילה, השיר היה צפוי להיות להיט גדול בשביל נלי ואגילרה יחד, והיה מסוגנן במגוון טעמי המוזיקה פופ, שחור וקצבי. נלי וכריסטינה מיקדו את עיני התקשורת עם השקת הסינגל בביצוע השיר על במת טקס פרסי MTV אמריקה לשנת 2004 (זו הייתה הפעם הראשונה והיחידה שהשיר זכה לביצוע חי) . מאוחר יותר, חברת התקליטים חשו חוסר ביטחון לגבי הסינגל והרגישו שאגילרה מאפילה את נלי בשיר, ולכן לא נתנו דחיפה ושום פרסום או ייחצון של השיר. הקליפ לשיר צולם עוד לפני שחברת התקליטים שינתה והחליפה את מיקוד הפרסום לסינגל אחר של נלי שהפיצו מהאלבום שקיבל את כל תשומת לבם, Over and Over, דואט עם טים מקגרו . הסינגל הבא של נלי הגיע למידת פרסום גדולה שהאפילה על השקת הסינגל "Tilt Ya Head Back".

לאור המצב שנוצר, הסינגל הגיע סך הכול למקום ה 58 במצעד ההוט 100 בבילבורד שבארצות הברית, למרות זאת, הסינגל הצליח להגיע לחמשת המקומות הראשונים בבריטניה ואוסטרליה.

==קישורים חיצוניים==

== הערות שוליים ==

קטגוריה:שירי נלי
קטגוריה:שירי כריסטינה אגילרה
קטגוריה:שירים באנגלית
קטגוריה:וידאו קליפים שבוימו על ידי דיירקטור X
קטגוריה:שירי היפ הופ אמריקאיים
קטגוריה:סינגלים בהוצאת יוניברסל מיוזיק גרופ
מאיה פרוכטמן

מאיה אגמון-פְרוּכְטְמן (נולדה ב-1944 בערך) היא בלשנית ומילונאית ישראלית, חוקרת השפה העברית, פרופסור חבר (בגמלאות) במחלקה ללשון עברית וללשונות שמיות באוניברסיטת בר-אילן.

==ביוגרפיה==
למדה באוניברסיטת תל אביב. בשנת תשכ"ז-1967 סיימה בהצטיינות תואר בוגר בלשון עברית וספרות עברית. עבודת הדוקטור, שנעשתה במסגרת בית הספר למדעי היהדות בהדרכת פרופ' חיים רוזן והוגשה בשנת תשל"ט-1979 (אושרה בשנת 1980), הייתה בנושא: "קטגוריות מיידעות ומתחמות בעברית הישראלית".

תחומי העניין שלה כוללים תחביר מודרני ומקראי, דקדוק ושירה עבריים של ימי הביניים ומילונאות עברית. בנוסף לעבודתה המחקרית עוסקת בחיבורם של מילונים לשפה העברית. בין השנים 1987 ו-1998 ערכה את "בלשנות עברית", כתב עת בנושאי בלשנות בהוצאת אוניברסיטת בר-אילן.

עסקה גם בספרות ילדים: ערכה את הספר "מחקרים בספרות ילדים", תרגמה את הספר "חרמשנית הכסף" של אלינור פרג'ן, כתבה את הספרים "מרב הולכת לגן", "משחקי ילדים", "סבתא מתנה וסבתא סכריה", "פגשתי חבר צב", ועיבדה לילדים קובצי סיפורים משל יהודה אלחריזי, ברכיה הנקדן ויוסף אבן זבארה.

==ספריה==
* הידוע והסתום: קטגוריות של ידוע ותחום בעברית הישראלית, הוצאת פפירוס, תשמ"ב.
* לשונה של ספרות: עיוני סגנון ותחביר בספרות העברית, הוצאת רכס, 1990.
* דקדוקי פיוט: עיונים בשיטה הדקדוקית-הפרשנית בימי-הביניים, על-פי 'ספר ערוגת הבושם' לר' אברהם בן-עזריאל, הוצאת הספרים של אוניברסיטת בן-גוריון בנגב, 1999.
* לומר זאת אחרת: עיוני סגנון ולשון בשירה העברית בת-ימינו, הוצאת הספרים של אוניברסיטת בן-גוריון בנגב, 2000.

===מילונים===
* מלון-כיס אריאל, הוצאת קוראים, 2001.
* ניבון אריאל: ניבים, פתגמים ואמרות מחיי האדם, הוצאת קוראים, 2001 (יחד עם אורנה בן-נתן וניבה שני).
* מדברים בקלישאות : 616 ביטויי שגרה הממלאים את חיינו, הוצאת קוראים, 2002.
* מילון אריאל המקיף, הוצאת קוראים, 2007.

==ספר יובל==
* מירי הורביץ (עורכת), ספר מאיה פרוכטמן: חלקת לשון 29–32 (תש"ס–תשס"א).

==לקריאה נוספת==
ביבליוגרפיה של פרסומיה:
* זהר לבנת, 'כתבי מאיה פרוכטמן', חלקת לשון 29–32 (תש"ס–תשס"א), 11–15.
* דורי ניצה, שלוש עצות חכמות, על ספרן מאיה פרוכטמן ויהודית דישון (2020).http://mikrarevivim.blogspot.com/2020/05/blog-post_12.html

==קישורים חיצוניים==
* 
* 
* 
* [http://www.alterman.org.il/מאמרים/מאמריםלפימחברים/פרוכטמןמאיה.aspx מאמרי מאיה פרוכטמן] באתר [http://www.alterman.org.il נתן אלתרמן]
* ד״ר ניצה דורי,[http://mikrarevivim.blogspot.com/2020/05/blog-post_12.html שָׁלוֹשׁ עֵצוֹת אֵלּוּ אֵין כְּמוֹתָן, וּבִרְבוֹת הַיָּמִים תְּגַלּוּ אֶת חֲשִׁיבוּתָן: על ספרן של דישון ופרוכטמן, שלוש עצות חכמות] בתוך: ד"ר לאה מזור, על מקרא הוראה וחינוך
* 
* 

==הערות שוליים==

קטגוריה:חוקרות השפה העברית
קטגוריה:חוקרי השפה העברית
קטגוריה:מילונאיות כותבות עברית
קטגוריה:מילונאים כותבי עברית
קטגוריה:סגל אוניברסיטת בר-אילן: לשון עברית ולשונות שמיות
קטגוריה:סופרות ילדים ונוער ישראליות
קטגוריה:סופרי ילדים ונוער ישראלים
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:בלשניות ולשונאיות ישראליות
קטגוריה:מילונאיות ישראליות
קטגוריה:מדענים ישראלים
קטגוריה:ישראליות שנולדו ב-1944
קטגוריה:ישראלים שנולדו ב-1944
ארדבג

ארדבג (באנגלית: Ardbeg) הוא ויסקי סינגל מאלט סקוטי, המזוקק באי המערבי איילה (Islay). הוויסקי ידוע בטעם הכבול הדומיננטי שלו (הנובע מהשימוש בכבול כחומר בעירה המשמש להפסקת שלב הליתות) ובטעמים נוספים שמקורם במי אגם אוגידייל שמעל המזקקה.

המזקקה משתמשת בליתות המעושן ביותר שמספקת מלתתת פורט אלן - ריכוז כבול של 45 חלקים למיליון, ונחשבת לשנייה ברמת העשן שבה רק למזקקת לפרואייג, על אף שכמות הפנולים במשקה הסופי קרובה לרמה שנמצאת במשקה של מזקקת לגבולין הסמוכה, שמתחילה בליתות של 35 חלקים למיליון אבל מאבדת פחות מטעם העשן בדרך, לטענתם בשל זיקוק ארוך ואיטי במיוחד. ביחד תרמו שלוש מזקקות אלה רבות לפרסומו של ויסקי מהאי איילה והוציאו לו שם של ויסקי מעושן במיוחד, למרות שישנן גם יוצאים מכלל זה.

הוויסקי הנפוץ מהמזקקה כולל את ארדבג 10, ארדבג 17, Uigeadail בחוזק חבית בעל סיומת חביות שרי, וביקבוקים נוספים. מהזיקוק של 1998 בוקבק "צעיר מאוד" בן 6 שנים, "Still Young" בן 8 שנים, "כמעט שם" בן 9 השנים, וב-2008 יצא דראם 10 השנים הרגיל של המזקקה. 

המזקקה נוסדה בשנת 1815, ובמהלך השנים נסגרה ונפתחה מספר פעמים. בעקבות קניית מזקקת גלנמורנג'י את ארדבג ב-1997 ופתיחתה מחדש, נוסד מועדון הלקוחות המכונה ה"ועדה", שאליו ניתן להצטרף ללא תשלום באתר ומטרתו המוצהרת: "ששערי המזקקה לא ייסגרו שוב לעולם". לחובבים המבקרים בה ניתנת הזדמנות לטעום את הוויסקי לאורך התהליך ולחוש בשינויים שחלים בו עם השנים. בסך הכל יצאו כ-20 ביקבוקים שונים מאז שחזרה המזקקה לפעילות ב-1996, והיא גורפת פרסים בתחרויות מדי שנה ותשבחות.

==ראו גם==
*ויסקי מהאי איילה
*בוומור
*לגבולין
*לפרויג

== קישורים חיצוניים ==

* 

* [https://web.archive.org/web/20070517033247/http://www.whiskymag.com/whisky/brand/ardbeg/ ממגזין הוויסקי]
* [http://www.dcs.ed.ac.uk/home/jhb/whisky/smws/33.html עוד על המזקקה]

קטגוריה:ויסקי סקוטי
קטגוריה:LVMH
לואי בלריו

לואי בלריו (בצרפתית: Louis Blériot; 1 ביולי 1872 – 2 באוגוסט 1936) היה מהנדס, ממציא וטייס צרפתי מחלוצי התעופה.

== חייו ==
בלריו נולד בקמברה ולמד הנדסה בפריז. בשנת 1900 ניסה את כוחו בתכנון ובניית מטוס. הוא בנה מטוס שאמור היה לטוס תוך כדי נפנוף בכנפיו (אורניתופטר), אך כמו אחרים שניסו לבנות מטוס מסוג זה, הוא נכשל.

עיקר פרסומו בא לו בעקבות טיסתו מעל תעלת למאנש ב-25 ביולי 1909. טיסה זו הייתה הטיסה המאוישת המוצלחת הראשונה בכלי טיס הכבד מהאוויר (מטוס) מעל תעלת למאנש בפרט, ומעל מקווה מים גדול בכלל. את הטיסה ביצע בלריו במטוסו "בלריו-XI" מקאלה שבצרפת לדובר שבאנגליה תוך 36 דקות וחצי. לאחר שנחת בשלום בדובר הוא זכה ב-1000 ליש"ט שהוצעו כפרס על ידי הדיילי מייל לראשון שיצליח לחצות את תעלת למאנש במטוס.

טיסה מפורסמת נוספת ביצע בלריו מפריז לוינה ולימים תיאר אותה בזכרונותיו יוסף קרוק, ששהה אז בווינה במסגרת פעילותו הפוליטית ששילבה סוציאליזם ולאומיות רוסית, פולנית ויהודית: <blockquote>בווינה נתפרסמה ידיעה, כי טייס צעיר נודע מצרפת, לואי בלריו, יגיע מפאריס לווינה במטוס שהוא עצמו המציאו. זו עמדה להיות הטיסה הבין־ארצית הראשונה באווירון ביבשת אירופה. קהל עצום התאסף מאחורי העיר, במקום שהוכן לשם כך במיוחד. מובן, שגם כל הקבוצה שלנו רצה לשם, בקוצר־רוח היינו מסתכלים כל רגע בשעונינו — יבוא, או לא יבוא? והאם יבוא בדיוק בזמן המיועד? וכאשר בלריו נחת אמנם בדיוק במועד, הגיעה ההתלהבות לרום הפיסגה. רבים בקהל נראו כשעיניהם נוצצות מדמעות. לאצקי הטיל מרוב התלהבות את כובעו אל על — הורא! הידד! הייתה זו הפעם הראשונה שראינו אדם יורד מן השמים בתוך ציפור מיכאנית ונוחת על האדמה. סוף סוף זכינו להתגשמות החלום בדבר "הציפור הכחולה"! וכאשר חזרנו משדה־התעופה, קראנו דרור לדמיוננו. בפינה שקטה של בית־הקפה "צנטראל" עמדנו לדון בעניין שנקבע בתחילה. אך מי היה מסוגל לדון במשהו תוך יישוב־הדעת לאחר תופעה כה דמיונית? לאצקי התלהב: "כלום מבין אתה משמעותו של דבר זה בשביל האנושות? בשביל הקידמה, הסוציאליזם? התבין איזה סיכויים נפתחים כאן בשביל העם היהודי? אפשר יהיה לטוס אל המדינה היהודית העתידה לקום! לטוס כדרך שטס היום בלריו! הרצל לא זכה לראות זאת — אך סירקין שלנו כבר יזכה". וברוב התלהבות כתבנו בבית־הקפה גלוית־דואר נלהבת אל סירקין, בה תיארנו את טיסתו של בלריו, וכולנו חתמנו עליה: לאצקי, ראטנר, קפלנסקי, בורוכוב, לבוביץ' ואנוכי. עד שעה מאוחרת ישבנו בבית־הקפה ושוחחנו, ניתחנו את הקשר שבין האמצאה הטכנית החדשה לבין העתיד היהודי.<ref></ref></blockquote>זמן קצר לאחר מכן, הפנה בלריו את כל תשומת לבו להנדסת ותכנון אווירונאוטיקה, והפך לנשיא חברת SPAD. הוא הפך את SPAD ליצרנית הצרפתית הגדולה ביותר של מטוסי קרב בתקופת מלחמת העולם הראשונה. לאחר סיום המלחמה, שינה בלריו את ייעוד החברה והפך אותה ליצרנית מטוסי נוסעים.

בלריו-XI, המטוס שבו חצה בלריו את תעלת למאנש

== קישורים חיצוניים ==

* 
* 

== הערות שוליים ==

קטגוריה:חלוצי התעופה
קטגוריה:מהנדסים צרפתים
קטגוריה:ממציאים צרפתים
קטגוריה:טייסים צרפתים
קטגוריה:צרפתים שנולדו ב-1872
קטגוריה:צרפתים שנפטרו ב-1936
מרינוס ואן דר לובה

קברו של מרינוס ואן דר לובה ב[[הולנד]]
מרינוס ואן דר לוּבֶּה (בהולנדית: Marinus van der Lubbe; 13 בינואר 1909 – 10 בינואר 1934) היה קומוניסט הולנדי צעיר שהואשם בשריפת הרייכסטאג והוצא להורג במשפט ראווה.

==ביוגרפיה==
מרינוס ואן דר לובה נולד למשפחה קתולית בליידן שבהולנד. את ילדותו בילה בדן בוס. בבגרותו הצטרף למפלגה הקומוניסטית ההולנדית והפך לחבר ב"חזית האדומה" המקומית. בשנת 1933, לאחר מינויו של אדולף היטלר לקנצלר גרמניה נסע ואן דר לובה לגרמניה כדי למחות על המינוי. ב-27 בפברואר 1933, זמן קצר לאחר מינויו של היטלר, עלה הרייכסטאג באש, כנראה ביוזמתם של שר התעמולה יוזף גבלס ונשיא הרייכסטאג הרמן גרינג. ואן דר לובה שנמצא במקום ביחד עם עוד שלושה קומוניסטים מבולגריה ובהם גאורגי דימיטרוב, לימים ראש ממשלת בולגריה, נעצר והובא לחקירה אצל הגסטפו. לאחר חקירה קצרה הועמדו הארבעה לדין במשפט ראווה ביחד עם ארנסט טורגלר (Torgler), מנהיג הסיעה הקומוניסטית ברייכסטאג. כל הנאשמים זוכו מחוסר ראיות, פרט לוואן דר לובה אשר נמצא אשם, והוצא להורג בעריפת ראשו ב-10 בינואר 1934, שלושה ימים לפני יום הולדתו ה-25.
==הליכים משפטיים מאוחרים==
בשנים שלאחר הוצאתו להורג המשיכה המערכת המשפטית בגרמניה לעסוק במשפט ובתוצאותיו; בפסק דין מ-1967, שנים לאחר מותו של ואן דר לובה, המתיק בית משפט בברלין את עונשו לשמונה שנות מאסר במקום עונש המוות; אותו בית משפט ביטל את עונשו לחלוטין בשנת 1980, אולם בית המשפט הפדרלי, כערכאה גבוהה יותר, הפך החלטה זו; ואז, ב-1981, ביטל בית משפט במערב גרמניה את גזר דינו בטענה שהיה לא שפוי בדעתו. ביטול זה לא השביע את רצון יורשיו של ואן דר לובה, שפעלו להשגת חנינה מלאה. ואכן, בשנת 2008 החליטה התביעה הכללית להעניק לוואן דר לובה חנינה מעין זו. עורך דין אנונימי הפנה את תשומת לבה של התובעת הפדרלית, מוניקה הארמס (Harms), לחוק מ-1998, שמאפשר לבטל פסקי דין שהתקבלו על ידי בתי משפט שפעלו תחת חוקי השלטון הנאצי. יש לציין כי החנינה שקיבל היא סמלית בלבד, ולא הובילה לתשלום פיצויים ליורשיו.

== קישורים חיצוניים ==

* [http://www.guardian.co.uk/world/2008/jan/12/secondworldwar.germany אודות החנינה שקיבל], באתר ההגרדיאן 
* [http://libcom.org/history/articles/1911-1934-marinus-van-der-lubbe ביוגרפיה של מרינוס ואן דר לובה], באתר libcom.org
* 
* 

קטגוריה:ערכים שבהם תבנית בריטניקה אינה מתאימה
קטגוריה:מתנגדים לנאצים שהוצאו להורג
קטגוריה:הולנדים
קטגוריה:נאשמים במשפטי ראווה
קטגוריה:אישים שהוצאו להורג בעריפת ראש
קטגוריה:הולנדים שנולדו ב-1909
קטגוריה:הולנדים שנפטרו ב-1934
אנשים יפים (סדרת טלוויזיה)

אנשים יפים היא סדרת דרמה אמריקאית, ששודרה בערוץ ABC Family (כיום Freeform) מ-8 באוגוסט 2005 עד 24 באפריל 2006. הסדרה כוללת 16 פרקים ויש לה עונה אחת בלבד. כיום, הסדרה משודרת בישראל, בערוץ 3, ובלוויין YES בערוץ 14 (Yes Stars 3)

==עלילה==
אמה ובנותיה עוברות מניו מקסיקו לניו יורק, כדי להתחיל את חייהם מחדש, לאחר שהאם מגלה שבעלה בוגד בה עם חברתה הטובה של בתה.

==דמויות==
*לין קר (דפני זוניגה) - עוזבת לאחר גירושיה מבעלה הבוגדני.
*קארן קר (טורי דה ויטו) – עוזבת כדי לנסות לפתח קריירת דוגמנות.
*סופי קר (שרה פורט) – עוברת לבית ספר חדש, ומתחברת עם אנבל (קייטלין מאנרו) וגדעון (ריקי מייב). 
*ניקי (ג'קסון ראת'בון) - הבן הכי מקובל בבית ספר, נמשך לסופי, הקשר ביניהם מתחיל כהתערבות הופך לסיפור אהבה.
*ג'וליאן פיסק (ג'יימס מק-קאפרי) - אביו של ניקי, מאוהב בלין קר.
*איוון פראיזר (קייל סקמיד) – מתעניין בקארן קר.

==DVD==
כל פרקי הסדרה יצאו ב-DVD בארצות הברית ב-8 באוגוסט 2006.

==קישורים חיצוניים==
* 

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:תוכניות טלוויזיה שמתרחשות בניו יורק
קטגוריה:תוכניות טלוויזיה על דוגמנות
קטגוריה:סדרות דרמה אמריקאיות